Χρήστος Γούδης

Ο Χρήστος Γούδης (ποιητ. Χρίστος Γούδης) (Πειραιάς 1947) έζησε τα παιδικά του χρόνια στην Μάνη από οπου καταγόταν ο πατέρας του. Σήμερα είναι συνταξιούχος καθηγητής αστροφυσικής του Πανεπιστημίου Πατρών. Ο Γούδης είναι ποιητής και συγγραφέας, μεταφραστής ξένης λογοτεχνίας και πολιτικός ιδεολόγος. Είχε εκλεγεί στο παρελθόν δημοτικός σύμβουλος του Δήμου Αθηναίων με την Ελληνική Αυγή για την Αθήνα.

Βιογραφικά στοιχεία
Γεννήθηκε στον Πειραιά στις 15 Απριλίου 1947, γνωρίζει επτά ξένες γλώσσες (αγγλικά, γερμανικά, ισπανικά, ρωσικά, γαλλικά, ιταλικά και πορτογαλικά). Αποφοίτησε από το Α Πρότυπο Γυμνάσιο Αρρένων Αθηνών το 1964 και το Τμήμα Φυσικής του Πανεπιστημίου Αθηνών το 1969. Μετά την εκπλήρωση των στρατιωτικών του υποχρεώσεων ως έφεδρος σημαιοφόρος του Πολεμικού Ναυτικού (1969-1971), έκανε μεταπτυχιακές σπουδές στην Αστροφυσική στο Πανεπιστήμιο του Μάντσεστερ στην Αγγλία, απ' όπου έλαβε Μάστερ (M.Sc.) και Διδακτορικό (Ph.D.) το 1972 και 1974 αντιστοίχως. Ο τίτλος της διδακτορικής διατριβής του η οποία έγινε υπό την επίβλεψη του John Meaburn ήταν «Radio and optical structure of HII regions».

Επαγγελματική πορεία

Στη συνέχεια εργάστηκε ως ερευνητής στο ίδιο πανεπιστήμιο στην Αγγλία έως το 1979, και στο Ινστιτούτο Αστρονομίας Max Planck της Χαϊδελβέργης στη Γερμανία έως το 1981. Εξελέγη Καθηγητής του Πανεπιστημίου Πατρών το 1981, όπου υπηρέτησε μέχρι το 2014 όποτε και συνταξιοδοτήθηκε. Από το 2001 έως το 2011 διετέλεσε Διευθυντής του Ινστιτούτου Αστρονομίας και Αστροφυσικής και από το 2003 έως το 2011 υπήρξε Αντιπρόεδρος του Δ.Σ. του Εθνικού Αστεροσκοπείου Αθηνών. Διετέλεσε Πρόεδρος του Τμήματος Φυσικής κατά τις διετίες 1985-1987 και 1987-1989. Υπήρξε ιδρυτής και Διευθυντής Σπουδών του Ελεύθερου Δημοτικού Πανεπιστημίου (ΕΛ.ΔΗ.ΠΑ) του Πειραιά (1987–1989). Διετέλεσε μέλος του Δ.Σ. του Δημοτικού Περιφερειακού Θεάτρου (ΔΗ.ΠΕ.ΘΕ.) Πάτρας (1999-2002).

Πολιτική ιδεολογία

Διατέλεσε συνεργάτης και συντονιστής της ομάδας Ιδεολογίας και Πολιτικής από το 1999 του Ινστιτούτου Δημοκρατίας "Κωνσταντίνος Καραμανλής" και συγγραφέας κατόπιν προσκλήσεως, του άρθρου "Η πολιτική του Κωνσταντίνου Καραμανλή για την παιδεία και τον πολιτισμό" στο in memoriam του ιδρυτή της Νέας Δημοκρατίας τεύχος-αφιέρωμα του περιοδικού του ινστιτούτου Φιλελεύθερη Έμφαση (1999).

Από το 2006-07 τουλάχιστον, αντιστεκόμενος, κατά δήλωση του ιδίου, στον «τεχνολογικό νεοβαρβαρισμό και αμοραλιστικό οικονομισμό που δίκην πλημμυρίδος κατακλύζουν τη γη των προγόνων μας»Χρίστος Γούδης, «Έλληνες», εκδ. Μέτρον, 2006, αν και παρέμεινε κομματικά ανένταχτος (ο ίδιος αυτοπροσδιορίζεται πολιτικά ως «αναρχοδεξιός»Χρίστος Γούδης, συνέντευξη στον Γιώργο Πισσαλίδη, «Ελεύθερος Κόσμος», 2-2-2009, ανακτήθηκε 9-8-2009), δραστηριοποιήθηκε εντονότερα στον ελληνοκεντρικό - εθνικιστικό πολιτικό χώροΧρήστος Χαρίτος, «Η ιδεολογία της Δεξιάς», «Ελεύθερος Κόσμος», 11-11-2007 , αναδημ. «Ελληνικές Γραμμές», ανακτήθηκε 9-8-2009. Μετά τα βιβλία «Η Κουλτούρα της Δεξιάς» (2005) και «Οδός Ελλήνων» (2006), εξέδωσε την «Ανατομία της Δεξιάς» (2007) και το ιστορικό έργο «Ιστορία της Νεότερης Ελλάδας» (2007). Στις βουλευτικές εκλογές του 2007 μετείχε ως υποψήφιος βουλευτής επικρατείας«Οι υποψήφιοι του ΛΑΟΣ σε όλη την Ελλάδα», «Η Ναυτεμπορική», 29-8-2007 και εκπρόσωπος τύπου του ΛΑ.Ο.Σ. Ως δημοτικός σύμβουλος της Ελληνικής Αυγής η οποία είχε για υποψήφιο δήμαρχο Αθήνας τον Ηλία Κασιδιάρη, το 2014 πρότεινε το φύτεμα συκιών στην μνήμη του συγγραφέα Μένη Κουμανταρέα. 

Τον Δεκέμβριο του 2007 ίδρυσε το Ινστιτούτο Εθνικών και Κοινωνικών Μελετών «Ίων Δραγούμης», ίδρυμα του οποίου κατέχει από τότε την θέση του προέδρου.<ref>Ινστιτούτο Εθνικών και Κοινωνικών Μελετών «Ίων Δραγούμης», Καταστατικό</ref>Εργογραφία

Στην επιστημονική του εργογραφία περιλαμβάνονται πάνω από ογδόντα επιστημονικές δημοσιεύσεις σε διεθνή περιοδικά της ειδικότητάς του, το σύγγραμμα «The Orion Complex: A Case Study of Interstellar Matter» (Reidel, 1982), δώδεκα πανεπιστημιακά συγγράμματα στο πεδίο της Αστροφυσικής και της Φυσικής, το έργο για το ευρύτερο κοινό «Κοσμικές Διαδρομές» (1991 και αναθεωρημένη έκδοση 2005), και σε συνεργασία με την Π.-Ε. Χριστοπούλου τα έργα «Περί Αστρολογίας» (1993) και «Οι Πρωτοπόροι της Επιστήμης και της Τεχνολογίας» (1997).

Γράφει και δημοσιεύει ποίηση από το 1968. Στην ποιητική του εργογραφία περιλαμβάνονται οι ποιητικές συλλογές «Μνήμες» (1988), «Λιγεία» (1988), «Ίσις» (1988), «Αλέξανδρος» (2000), «Ιερή Συνεύρεση» (2001), «Anahuac» (2001), «Παλίμψηστο» (2002), «Η Σελήνη των Νεκρών» (2005), «Έλληνες» (2006) και «Καινοφανή και Αστερόεντα» (2006).

Γνώστης επτά ξένων γλωσσών (αγγλικά, γερμανικά, ισπανικά, ρωσικά, γαλλικά, ιταλικά και πορτογαλικά), μετέφρασε, σχολίασε και παρουσίασε σε δίγλωσσες εκδόσεις τα μείζονα ποιητικά έργα του Federico Garcίa Lorca στο δίτομο έργο «Λόρκα: Ποιήματα της Ανδαλουσίας» (2003) και «Λόρκα: Ποιητής στη Νέα Υόρκη» (2005), όπως και ποιήματα Βρετανών ποιητών που δημοσιεύθηκαν στο αφιέρωμα που ο ίδιος επιμελήθηκε «Ποίηση και Αστρονομία» (2003).

Άλλο πεδίο ενασχολήσεως του Χρίστου Γούδη, μετά την αστροφυσική και την ποίηση, υπήρξε η πολιτική φιλοσοφία. Έχει συγγράψει τα έργα πολιτικής και κοινωνικής φιλοσοφίας «Η Κουλτούρα της Δεξιάς» (2005) και «Οδός Ελλήνων» (2006), όπως και περίπου διακόσια άρθρα στον ημερήσιο και περιοδικό τύπο γύρω από θέματα επιστήμης, πολιτισμού και πολιτικής φιλοσοφίας, ενώ παράλληλα έχει επανειλημμένως αναπτύξει τις θέσεις και τις απόψεις του γύρω από μείζονα επιστημονικά, κοινωνικά και εθνικά θέματα σε ραδιοφωνικές και τηλεοπτικές εκπομπές. Συνέβαλε, από το 1982 και μετά, στην διαμόρφωση της ιδεολογίας και της πολιτικής φιλοσοφίας της ευρύτερης φιλελεύθερης, εθνικής, και ελευθεριακής Δεξιάς, αλλά και της πολιτικής της στην Έρευνα, την Παιδεία και τον Πολιτισμό, μέσα από τις δραστηριότητές του σε think tanks της παράταξης,  όπως το ΚΠΕΕ (Κέντρο Πολιτικής Έρευνας και Επιμόρφωσης), η ΚΙΠΑΕΑ (Κίνηση για τον Πολυμερή Αφοπλισμό, την Ελευθερία και την Ασφάλεια της Ευρώπης), η ΕΜΠΡΟΣ (Εταιρεία Μελέτης Προβλημάτων Συλλογικών), το ΙΠΟΜΕ (Ινστιτούτο Πολιτικών Μελετών), το Φιλελεύθερο Φόρουμ, το ΚΕΜΕΠΕ (Κέντρο Μελέτης Προβλημάτων του Ελληνισμού), και την θέση του ως Υπεύθυνου Ιδεολογίας και Πολιτικής στο ΙΔΚΚ (Ινστιτούτο Δημοκρατίας «Κωνσταντίνος Καραμανλής»).

Ανακοίνωσε πως αποχωρεί από την παράνομη φασιστική και ναζιστική οργάνωση "Χρυσή Αυγή" και από τα φιλελεύθερα ινστιτούτα και ακολουθεί αυτόνομη πορεία προσπαθώντας να συμμετέχει στα μελλοντικά αναρχικά συνέδρια. 

Βιβλία

 Ανάχουακ, 2001
 Ιερή Συνεύρεση Λόρκα - Ποιήματα της Ανδαλουσίας Κοσμικές διαδρομές, Εκδόσεις Εκάτη, 2005
 Η κουλτούρα της Δεξιάς, Εκδόσεις Άγνωστο, 2005, ISBN 9608877601
 Οδός Ελλήνων, Εκδόσεις Κάκτος, 2006, ISBN	9789603827061
 ΤΟ ΣΗΜΕΡΑ ΩΣ ΑΥΡΙΟΝ ΚΑΙ ΩΣ ΧΘΕΣ
 Ανατομία της Δεξιάς, Εκδόσεις Κάκτος, 2007, ISBN 9789603827498
 Ιστορία της Νεότερης Ελλάδας'', Εκδόσεις Κάκτος, 2007, ISBN 9789603827573
 Οδοιπορικό στη Μάνη, Εκδόσεις Αδούλωτη Μάνη, 2015 ISBN 9789609411578

Παραπομπές

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες πανεπιστημιακοί του 20ού αιώνα
Κατηγορία:Αστροφυσικοί